ru ky el cs ky ky ky ky ky ky ky ky ky tt ru ru ru ru ru ru ru ky ky ky ky ky ky ky ky ky ky ky ky ky ky ky ky ky ky ky ky ky ru
"Аалам", 09.10.08 - 2-бет: Полит-элита...•
"Жаңы Кыргызстан" саясый партиясынын генералдык секретарлыгына Исмаил Исаков шайланды. Үсөн Сыдыков, Марат Кайыпов жетекчилеринен болгон бул партия бир катар талаптарды коюп катуу чыгышты. Өзгөчө Марат Кайыпов жумуштан түшкөндөн кийин эки жагын караса, өлкөдөгү абал кыйын экен, азык-түлүк кымбаттап, коррупция каптап кетиптир. Өлкөдө саясый абал оңолбосо, азык-түлүктүн кымбатташы токтобосо, коррупция менен күрөшүү натыйжа бербесе, ноябрь айынын аягында саясый акция өткөрөбүз деп чечишти.
Ишенген адамдары президентке өзөртө сокку урушту же генерал И.Исаковдун манёвру…
Адегенде эле таң берип айтып коюу керек, "Жаңы Кыргызстан" саясый партиясынын негиздөөчүсү, мамкеңешчи Ү.Сыдыков жана жаңы лидери генерал И.Исаков аскерий акыл менен тыкыр ойлонулган, президентти бурчка такаган өтө күтүлбөс жана тобокели тоодой жүрүш жасашты. Алар буга чейин биз билген тийди-качма жеңил баа, жеңил салмак саясатчылар эмес, мерчеп тийген жерин оюп түшөөр "оор замбирек саясатчылар". Эмне үчүн мамлекеттик кеңешчи Ү.Сыдыков жана коопсуздук кеңешинин катчысы генерал И.Исаков күтүлбөгөн жерден аркы жээкке кадам ташташты? Аны кызматтан шыпырууга жарлык даярдалып жатканын алдын ала билип, озуна жасаган аракетиби? Иттин өлүгү мына ушул жерде көмүлгөн.
Өлкөнү бир жактан зилзала кырсыгы тооруп, бир жактан КМШнын саммити ана-мына башталганы турган кымгуут кысылышта алапайын таппай турган президентке мындай суук "сүйрүприз" жасашканында эмне сыр катылуу? Же алар Бакиевдин бийлигинин акыбалынын чатактыгына, бүгүн эртечелик күнү калганына көзү жеткенден эртерээк кемеден түшө качкысы келиштиби? Президент мисалы генерал Исаковду жакынкы күндөрдө иштен бошото албасын генерал эң жакшы түшүнөт, анткени улук коноктордун көзүнчө бул чоң чырлуу, уят иш болмок. Кыргыздын каада-салтында мындай ишке кас душмандар гана барат, эмне булар да кыргыздын душмандарыбы? Кечээ эле качып кеткен Кабилованын ташпиши унутула электе бүгүн совбез катчысын кызматтан шыпыруу президентке өтө эле оор болсо керек. Эгер өзү кааласа, Исаков коноктордун көзүнчө отставкага кетээрин жарыя айтып ийиши да ыктымал. Иши кылып булар эң коркунучтуу, эң башкысы - убактысы өтө тыкыр тандалган маневрун ишке салса, эч ким тоскоол болалбайт. А бул иш жүзүндө президентке карата жасалган шантаж эмеспи!? Буларды тезинен же арыраак катуу керек, же…
Кыскасы булар тобокелге кетишти, кеткенде да колдорунда өтө күчтүү, көзүр карталары менен кетишти! Эрте да эмес, кеч да эмес, өтө идеалдуу ойлонулган убакыт азыр булардын гана пайдасына иштеп бермекчи. Президент мырзанын азыр башын мыкчыганга да алы келбей калды өңдөнөт. Окуялардын тизмегине эми карап баксак, Кабилова жөн эле алаксыткыч маневрдун кызматын аткарып, "оор артиллерия" болсо, ишке эми киришти окшойт. Өтө акылман ойлонулган, бирок ошончолук карамүртөз бул кадамдан өлкөдө жер титиреп, адамдардын каза болгону да, саммит да токтото албагандан кийин, бул адамдар үчүн ыйык эч нерсе калбаган экен! Өзүлөрүн көктөн түшө калгансып, бетке кармап жатышкан өлкөдөгү коррупцияга, баалардын өсүшүнө, энергетикалык кризиске ж.б. кечээ эле ажонун жанында жүрүшкөн ушул адамдардын да күнөөсү тоодой. Балким булардын өзүн жоопко тартуу керектир? Бакиев мырза таарынса оппозицияга же акыйкатты какшаган биздей гезиттерге эмес, кечээ эле өзүнө кол-бут болуп жүргөн ушу адамдарга таарынганы жөн, кеч боло электе мындай адамдардан эртерээк кол жууганы жөн. Топтосо, тегерегине саясат оюнчуларын же саясат шылуундарын эмес, накта саясатчыларды топтогону оң.
Бакиев мырза душмандарын оппозициядан издебей, жанындагы кадрларынан издегени туура болоорун мамкеңешчи Үсөн Сыдыковдун, экс-адилет министри М.Кайыповдун жана генерал И.Исаковдун мисалы даана көрсөттү. "Өздөн чыккан жат жаман" дечү беле кыргыз…
Визит Медведева в Кыргызстан обозначит будущее не только российско-кыргызских отношений, но и будущее СНГ
Шамиль Еникеев, доктор политологии Оксфордского университета, Великобритания
После летних событий на Кавказе, выхода Грузии из СНГ и трений между Россией и Украиной, будущее Содружества будет во многом зависеть от взаимоотношений между Россией и государствами Центральной Азии. Я думаю, что это прекрасно понимают в Кремле.
Глобальный финансовый кризис, затронувший по сути всех, может привести к политической и экономической нестабильности в государствах-членах СНГ. Саммит Содружества в Бишкеке дает возможность Кремлю сделать упор на укрепление стабильности в отношениях между центрально-азиатскими республиками, в том числе и в вопросах использования водных ресурсов.
Помимо проблем на мировых финансовых рынках, недавние политические события в Кыргызстане, связанные с исчезновением депутата Шаботоева, бегством главы ЦИК и фактическим уходом в оппозицию главы Совбеза, так же могут в очередной раз дестабилизировать ситуацию в Кыргызстане.
Я надеюсь, что в России понимают важность Кыргызстана для будущего не только центрально-азиатского региона, но и стабильного развития Содружества. В этой связи, руководство России может сделать упор на укрепление не только двухсторонних отношений между Россией и Кыргызстаном, но и создание новых механизмов в рамках СНГ и Центральной Азии призванных укрепить внутреннюю и межгосударственную стабильность в рамках СНГ.
Россия также должна способствовать созданию центрально-азиатского подклуба в рамках СНГ, который мог бы решать региональные проблемы собственными силами. Даже в рамках существующего по общим правилам Евросоюза действуют подобные подклубы. Существование их - нормальная тенденция и не представляет угрозу СНГ, а напротив, создает предпосылки для его укрепления.
Кыргызстанда 2009-жылдын 1-январынан тартып ысык сууга жана жылуулукка баалар жогорулайт.
Калктын жону жука катмары мамлекеттик пособиеге ай сайын 35 сомдон кошуп алмай болду.
Кыргызстанда энергетикалык кризис курчуп турганына карабай, казино ж.б. көңүл ачуучу жайлардын иштөөсүнө уруксат берилди.
Кыргыз фондулук биржасындагы соода көлөмү өткөн аптада 74,22 млн сомду түздү.
Учурда республикада 260 кредиттик союз иштейт. Алардын акчасынын жалпы суммасы 900 млн сомду түзөт.
Жер участогун алуучулар 25-30 даана документ чогултуп, алардын баарына мөөр бастырууга тийиш.
Генпрокуратура экс-канзаада Айдар Акаевди Орусиядан чыгарып суракка алуу үчүн үчүнчү жолу кайрылды. Орус тарап унчукпай турат.
Кыргызстандын газ боюнча Өзбекстанга карызы 2 млн долларга жетти.
Бишкек ТЭЦинин баалоо наркы 350 млн долларды түзөт. Аны сатуу боюнча тендер ушул айдын аягына чейин өткөрүлөт.
Токтогул суу сактагычына суунун келиши былтыркыга караганда 110 куб метрге аз.
Эсеп палатасы саламаттыкты сактоо министрлигин текшерип чыгып, кылмыш ишин ачуу боюнча генпрокуратурага текшерүүнүн жыйынтыгын жөнөттү.
Дүйнөлүк валюта рыногундагы евро жана доллар тирешүүсүнөн сомдун наркы ылдыйлады.
Жергиликтүү кеңештерге шайлоолорго 133,6 млн сом сарпталды.
Кыргызстанда бүгүн 13 миң тонна буудай жыйналды.
Өткөн жайда турак жай жана жер участоктору 4 пайызга арзандады.
Кыргызстандагы электр энергиясынын дефицити 2,6 млрд кВт/саатты түзөт.
И.Абдуразаков: "Мамкызматтарда колунан иш келбегендер толуп кетти".
А.Жапаров: "Акыркы убактарда мен улуттук маанидеги 120 программаны жокко чыгардым".
А.Абдурасулова: "К.Кабилова укук коргоочуларга кайрылса болмок".
Ө.Текебаев: "К.Кабилова менен кошо эки аял Кыргызстандан чыгып кетишкен".